Document ID: 31998R2074

ΚΑΝΟΝΙΣΜΟΣ (ΕΚ) αριθ. 2074/98 ΤΗΣ ΕΠΙΤΡΟΠΗΣ της 29ης Σεπτεμβρίου 1998 για την προσαρμογή του κατ' αποκοπή ποσού που προβλέπεται στον κανονισμό (ΕΟΚ) αριθ. 1010/86 του Συμβουλίου και για τον καθορισμό της επιστροφής στην παραγωγή για τη λευκή ζάχαρη που χρησιμοποιείται στη χημική βιομηχανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1010/86 του Συμβουλίου, της 25ης Μαρτίου 1986, για τον καθορισμό των γενικών κανόνων που εφαρμόζονται στην επιστροφή στην παραγωγή όσον αφορά ορισμένα προϊόντα του τομέα της ζάχαρης που χρησιμοποιούνται στη χημική βιομηχανία (1), όπως τροποποιήθηκε τελευταία από τον κανονισμό (ΕΚ) αριθ. 1148/98 (2), και ιδίως το άρθρο 4α, παράγραφος 1α,
τον κανονισμό (ΕΟΚ) αριθ. 1785/81 του Συμβουλίου, της 30ής Ιουνίου 1981, περί κοινής οργανώσεως της αγοράς στον τομέα της ζάχαρης (3), όπως τροποποιήθηκε τελευταία από τον κανονισμό (ΕΚ) αριθ. 1148/98, και ιδίως το άρθρο 9 παράγραφος 6,
Εκτιμώντας:
ότι το άρθρο 9 παράγραφος 3 του κανονισμού (ΕΟΚ) αριθ. 1785/81 προβλέπει ότι μπορεί να αποφασιστεί η χορήγηση επιστροφών στην παραγωγή για τα προϊόντα που αναφέρονται στο άρθρο 1 παράγραφος 1 στοιχεία α) και στ) για τα σιρόπια που αναφέρονται στην ίδια παράγραφο σημείο δ), και βρίσκονται σε μία από τις καταστάσεις που αναφέρονται στο άρθρο 9 παράγραφος 2 της συνθήκης, και χρησιμοποιούνται για την παρασκευή ορισμένων προϊόντων της χημικής βιομηχανίας 7
ότι ο κανονισμός (ΕΟΚ) αριθ. 1010/86 καθόρισε το πλαίσιο για τη θέσπιση των επιστροφών στην παραγωγή, καθώς και των χημικών προϊόντων που η παρασκευή τους επιτρέπει τη χορήγηση επιστροφής στην παραγωγή για τα εν λόγω βασικά προϊόντα, η οποία επιστροφή εφαρμόζεται για την παρασκευή αυτή, και ότι τα άρθρα 5, 6 και 7 του κανονισμού (ΕΟΚ) αριθ. 1010/86 προβλέπουν ότι η επιστροφή στην παραγωγή που ισχύει για την ακατέργαστη ζάχαρη, τα σιρόπια σακχαρόζης και την φυσική ισογλυκόζη, προκύπτει μέσα σε συνθήκες που είναι χαρακτηριστικές για κάθε ένα από αυτά τα βασικά προϊόντα, και ισούται με την επιστροφή που καθορίζεται για τη λευκή ζάχαρη 7
ότι το άρθρο 4α του κανονισμού (ΕΟΚ) αριθ. 1010/86 ορίζει ότι το ποσό της επιστροφής στην παραγωγή που ισχύει για 100 χιλιόγραμμα λευκής ζάχαρης καθορίζεται σε συνάρτηση με την τιμή της παγκόσμιας αγοράς της λευκής ζάχαρης, αυξημένη κατά ένα κατ' αποκοπή ποσό 7 Ecu ανά 100 χιλιόγραμμα λευκής ζάχαρης, καθώς και με την κοινοτική τιμή ζάχαρης 7 ότι, δυνάμει του άρθρου 1 σημείο 3 του κανονισμού (ΕΚ) αριθ. 150/95 του Συμβουλίου, της 23ης Ιανουαρίου 1995, για τροποποίηση του κανονισμού (ΕΟΚ) αριθ. 3813/92 όσον αφορά τη λογιστική μονάδα και το ποσοστό μετατροπής που εφαρμόζεται στο πλαίσιο της Κοινής Γεωργικής Πολιτικής (4), το κατ' αποκοπή αυτό ποσό πολλαπλασιάζεται με τον συντελεστή 1,207509 και είναι, ως εκ τούτου, 8,45 Ecu ανά 100 χιλιόγραμμα λευκής ζάχαρης 7 ότι το άρθρο 4α παράγραφος 1α του κανονισμού (ΕΟΚ) αριθ. 1010/86 ορίζει ότι η Επιτροπή μπορεί, σύμφωνα με τη διαδικασία που προβλέπεται στο άρθρο 41 του κανονισμού (ΕΟΚ) αριθ. 1785/81, να μειώσει το κατ' αποκοπή αυτό ποσό κατά 8,45 Ecu έως 2,42 Ecu ανά 100 χιλιόγραμμα λευκής ζάχαρης 7 ότι η πείρα που αποκτήθηκε κατά τη λειτουργία του καθεστώτος επιστροφών στην παραγωγή, από τη στιγμή της εφαρμογής του νέου καθεστώτος παραγωγής στον τομέα της ζάχαρης το 1995, δείχνει την ανάγκη να εξομοιωθούν, στο μέτρο που είναι δυνατόν, οι όροι της κοινοτικής χημικής βιομηχανίας με αυτούς που ισχύουν στη βιομηχανία ανεφοδιασμού της παγκόσμιας αγοράς ζάχαρης 7 ότι, ως εκ τούτου, πρέπει να μειωθεί κατά την περίοδο δοκιμής των δύο περιόδων εμπορίας, το κατ' αποκοπή αυτό ποσό έως 6,54 Ecu ανά 100 χιλιόγραμμα λευκής ζάχαρης 7
ότι ο κανονισμός (ΕΟΚ) αριθ. 1729/78 της Επιτροπής, της 24ης Ιουλίου 1978, για τον καθορισμό των λεπτομερειών εφαρμογής που αφορούν την επιστροφή στην παραγωγή για τη ζάχαρη που χρησιμοποιείται στη χημική βιομηχανία (5), όπως τροποποιήθηκε τελευταία από τον κανονισμό (ΕΚ) αριθ. 1730/97 (6), όρισε κυρίως τις διατάξεις για τον καθορισμό της επιστροφής στην παραγωγή 7 ότι το άρθρο 1 του κανονισμού (ΕΟΚ) αριθ. 1729/78 ορίζει ότι η επιστροφή στην παραγωγή για την λευκή ζάχαρη καθορίζεται κάθε τρίμηνο για τις περιόδους που αρχίζουν την 1η Ιουλίου, 1η Οκτωβρίου, 1η Ιανουαρίου και 1η Απριλίου 7 ότι η εφαρμογή των προαναφερόμενων διατάξεων οδηγεί στον καθορισμό της επιστροφής στην παραγωγή, όπως αναφέρεται στο άρθρο 1 για την αναφερόμενη σε αυτές περίοδο 7
ότι, σε συνέχεια της τροποποίησης του ορισμού της λευκής ζάχαρης και της ακατέργαστης ζάχαρης που αναφέρεται στο άρθρο 1 παράγραφος 2 στοιχεία α) και β) του κανονισμού (ΕΟΚ) αριθ. 1785/81, οι αρωματισμένες ζάχαρες ή αυτές στις οποίες έχουν προστεθεί χρωστικές ή άλλες ουσίες δεν θεωρούνται ότι υπάγονται σε αυτούς τους ορισμούς και ότι με αυτόν τον τρόπο θωρούνται ως «λοιπές ζάχαρες» 7 ότι, ωστόσο, με βάση το άρθρο 1 του κανονισμού (ΕΟΚ) αριθ. 1010/86, δικαιούνται, ως βασικά προϊόντα, την επιστροφή στην παραγωγή 7 ότι πρέπει, ως εκ τούτου, να προβλεφθεί για τον καθορισμό της επιστροφής στην παραγωγή που ισχύει για τα προϊόντα αυτά, μία μέθοδος υπολογισμού με αναγωγή στην περιεκτικότητά τους σε σακχαρόζη 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4α του κανονισμού (ΕΟΚ) αριθ. 1010/86 προστίθεται η ακόλουθη παράγραφος:
«1β. Κατά την περίοδο από την 1η Οκτωβρίου 1998 έως τις 30 Σεπτεμβρίου 2000, το κατ' αποκοπή ποσό που αναφέρεται στην παράγραφο 1 μειώνεται σε 6,45 Ecu ανά 100 χιλιόγραμμα λευκής ζάχαρης.»
Άρθρο 2
Η επιστροφή στην παραγωγή για τη λευκή ζάχαρη που αναφέρεται στο άρθρο 4 του κανονισμού (ΕΟΚ) αριθ. 1010/86 καθορίζεται ανά 100 χιλιόγραμμα καθαρού βάρους σε 41,963 Ecu ανά τρίμηνο από την 1η Οκτωβρίου 1998 έως τις 31 Δεκεμβρίου 1998.
Άρθρο 3
Ο παρών κανονισμός αρχίζει να ισχύει την 1η Οκτωβρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Σεπτεμβρίου 1998.

Labels: 1
17
6